Çatalhöyük

Çatalhöyük (pronunciado en turco [tʃaˈtaɫhœjyc]) é un antigo asentamento do Neolítico e do Calcolítico no sur de Anatolia, que existiu aproximadamente entre o 7500 a. C. e o 5600 a. C. e floreceu arredor do 7000 a. C. En xullo de 2012, foi inscrito como Patrimonio da Humanidade da UNESCO. 

Çatalhöyük ten vistas á chaira de Konya, ao sueste da actual cidade de Konya (antiga Iconio ) en Turquía, a uns 140 km do volcán do monte Hasan. O asentamento oriental forma un túmulo que se elevaría uns 20 m sobre a chaira no momento da última ocupación neolítica. Tamén hai un túmulo máis pequeno ao oeste e un asentamento bizantino a uns centos de metros ao leste. Os asentamentos de túmulos prehistóricos foron abandonados antes da Idade de Bronce. Unha canle do río Çarşamba fluía entre os dous túmulos, e o asentamento foi construído con arxila do río que puido ser favorable para a agricultura temperá. Actualmente, o río máis próximo é o Éufrates.

 Notas 

 Véxase tamén 

 Outros artigos 

 Muller sentada de Çatalhöyük

Categoría:Patrimonio da Humanidade en Turquía
Categoría:Sitios arqueolóxicos de Turquía
Categoría:Neolítico